Berlingske Tidende, 1764-05-25
Den 4de har Fyrsten Primas erholdet følgende Erklæring fra de Herrer Russiske Ministere i Warschau: "At et Corps af Hendes Russisk Keiserl. Majestæts Tropper nærmer sig, kan og bør ikke allarmere den Durchl. Republik, eller indjage den nogen Skræk over dens Frihed og Rolighed. Antallet er ikke stort nok til at kunde foretage noget imod en saa fri og mægtig Nation, som den Pohlske er, dens Rettigheder og Fortrine, hvilket allene er et overtydende Beviis paa, at Hendes Russisk Keiserl. Majestæts Hensigter ere pure, og have intet andet til Maal, end National-Frihedens Understyttelse, til hvilken alle Medborgerne uden Forskiæl ere lige og unægtelig berettigede. De Grændser, som skielne imellem Rusland og de Pohlske Lande, strække sig over 200 Mile, Hvad er derfor naturligere, og Rusland mere angelegen, end at have omhyggelig Øye med alt det som kan kuldkaste Pohlens Frihed og forstyrre dets Jndvortes Rolighed. Hendes Russisk Keiserl. Majest. havde ønsket at kunde undgaae det Foretagende, som hun nu sætter i Værk, men man har maattet føye sig efter de Omstændigheder, hvor hverken Lovene, Fornuften eller Kiærlighed til Fædrenelandet og til den offentlige Rolighed formaae længere at gjøre nogen Virkning paa Gemytterne. Republiqvens Tropper, hvis naturlige Bestemmelse ere at vaage paa Grændserne over Republiqvens Sikkerhed, har man brugt paa Landdagene til at hindre en fri Adels fri Stemmer, og at foranstalte Captur=Rettens Indretning med bevæbnet Haand. Hvad som tildrog sig i Grandenz, er alt for nyt til at det ikke skulle være i frisk Minde. Den Befaling, som er givet Republiqvens Tropper, at de skal nærme sig til Warschau, giver Anledning til at befrygte, at man vilde foretage sig det samme nu, som allerede forhen er forsøgt paa Hendes Keiserl. Majestæt vores allernaadigste Regentinde ønsker allene den offentlige Roligheds Vedligeholdelse, og vil aldrig tilstæde, at det ene Partie undertrykker det andet ved Overmagt af Tropper, thi den er ikke gyldig nok til at retfærdiggiøre voldsomme og egenmægtige Foretagender. Vi undertegnede den Russiske extraordinaire Ambassadeur, og den befuldmægtigede Minister, i Hendes Keiserl. Majestæts vores allernaadigste Monarkindes Navn, erklære derfor, og forsikre Hs. Durchl. Primas, og den Durchl. Republik paa det høytideligste, at de Russiske Tropper skal aldeles ingen Hinder giøre i Republiqvens Berraadslagninger, ikke bemænge dem med det mindste af det som vedkommer Convocations=Rigsdagen, og paa ingen Mande bevæge dem, saa længe som det behager Lemmerne af Republiqven at afholde sig fra alle Voldsomheder som maatte sigte til at forstyrre den offentlige Rolighed, eller privat Personers Sikkerhed. Warschau, den 4de Mai 1764. Herman Carl, Græve af Keiserling. Nicolaus, Fyrste Repnin. Samme 4de rykkede de Russiske Tropper under Generalerne Fyrst Daschkow og Chomoutof, som hidindtil havde staaet 1 til 2 Mile fra Warschau, ganske nær til Staden, de bestaae af Jnfanterie, Dragoner, Curassierer, Husarer, Cosakker og Artillerister, hvilke staae i Leyre, forsynede med Retranchementer og Kanoner, og have forsikret sig for Overfald ved Forposter paa alle Sider. J og ved den Russisk Keiserl. Ambassadeurs Pallads og Hauge have og nogle Compagnier med Kanoner rykket ind.